Fatehpura Sīkri
Fatehpura Sīkri (hindi: फ़तेहपुर सीकरी, izrunā: /ˈfətɛɦpʊɾ ˈsiːkɾiː/, angļu: Fatehpur Sikri) ir pilsēta Indijas centrālās daļas ziemeļos, Utarpradēšas štatā. Pilsētu dibināja Akbars Lielais un no 1571. līdz 1585. gadam tā bija Mogulu impērijas galvaspilsēta. 2011. gadā pilsētā dzīvoja 32,9 tūkstoši iedzīvotāju. 1986. gadā Fatehpura Sīkri tika iekļauta UNESCO Pasaules mantojuma sarakstā.